د دې ادارې مشر احمد شاه خیري ازادي راډيو ته وویل چې شنو خونو دا ولایت د سبزيو په برخه کې بسیا کړی دی: "موږ چې په‌دې اړه څېړنه کړې او يا مو د شنو خونو له خاوندانو څخه پوښتنه کړې، هغوی ویلي چې له شنو خونو څخه یې ښه ګټه تر لاسه کړې ده۔ دوی له غټو شنو خونو څخه په کال کې نږدې يو ميليون افغانۍ عواید ترلاسه کړي چې دا د یوه بزګر لپاره ډېر عواید دي۔"

ښاغلي خیري زیاته کړه چې په تېرو دوو کلونو کې د زراعت ریاست او د اقلیم تغیر پروژې په ارزګان ولایت کې ۱۳۵ لويي او کوچنۍ شنې خونې جوړې کړي او پلان لري چې دا ډول نورې شنې خونې هم جوړې کړي۔

ددې راپور غږیزه بڼه د لاندې لېنک په کېکاږلو سره اورېدلی شئ